es en gl gl it lt gl gl gl gl gl gl gl it gl gl gl gl gl war gl gl gl es it gl gl en en de de gl ast es gl gl en gl km gl gl pt en sv en en gl sv en en es en en en gl sv en en gl gl en gl gl km gl fr gl km gl gl km gl uk gl km gl km gl gl gl it gl gl gl gl km gl en gl gl en gl km gl gl fr fr ru pt en
Use tab to navigate through the menu items.
UN LUGAR ONDE DESCUBRIR A VIDA
O concello de Carnota ten un atractivo único; un patrimonio natural incalculable, unha gran riqueza arqueolóxica, paisaxística, cultural e gastronómica. É un lugar indispensable en calquera viaxe por Galicia.
Hai unha grande oferta de actividades para os visitantes, un montón de cousas que facer tanto se es un namorado da praia como da montaña; poderás planificar a túa viaxe segundo as túas preferencias, pero sempre che quedará algún lugar por descubrir, unha lenda por coñecer ou algunha experiencia para vivir.
Volven as noites espectaculares a Carnota
Post not marked as liked
Vídeo resumo de "Naufraxios na Costa da Morte" no faro de Lariño
Post not marked as liked
Visitas guiadas por Carnota
Post not marked as liked
Quentando motores para a XXIX edición da Carreira das Areas
Post not marked as liked
Este descomunal coloso de pedra, que se alza desde o mar, alcanza os 627 m de altura e está catalogado como Punto de Interese Xeolóxico de Importancia Nacional.  A insólita beleza da súa paisaxe de rochas espidas mergúllanos nun soño imposible de figuras que semellan xigantes, guerreiros, demos, tartarugas, leóns e seres imaxinarios.
O monte Pindo é ademais unha xoia natural pola súa biodiversidade, que alberga especies de alto valor ecolóxico.
Os restos arqueolóxicos sitúan aquí grandes murallas defensivas e o castelo de San Xurxo.
7 KM DE AREA
naturais de augas cristalinas, A Boca do Río, un lugar moi coñecido e apreciado polos bañistas, onde ademais poderás desfrutar dun enclave privilexiado para a observación de aves acuáticas, mariñas e terrestres.
A praia de Carnota é un deses lugares que te deixan sen alento; un areal de 7 km de longo en forma de media lúa perfecta e flanqueado por un conxunto de dunas e marismas cunha lagoa interior; como telón de fondo o monte Pindo míranos desde as alturas da súa áspera beleza.
No centro da praia, o estuario do río Vadebois configura unha impresionante paisaxe de enormes pedras e pozas
O hórreo de Carnota é un dos máis emblemáticos e coñecidos de toda Galicia, un símbolo distintivo do concello carnotán e un elemento de obrigada visita no noso percorrido pola Costa da Morte. Esta xoia do patrimonio galego foi construída en 1768.
O hórreo de estilo barroco, repousa sobre 22 pares de pés e forma parte dun conxunto arquitectónico de gran beleza composto pola igrexa, a casa reitoral e o pombal. Este xigante de 34 m de lonxitude está catalogado como “Monumento Nacional”.
Natureza, patrimonio, lendas. Recunchos cheos de vida e historia; percorre a Carnota máis máxica.
Unha apaixonante viaxe  ao pasado, un percorrido ao longo de 10 km que transita entre bosques e espazos naturais con panorámicas privilexiadas. Neste museo ao aire libre poderás coñecer os xacementos arqueolóxicos máis importantes do territorio. Descubrirás petróglifos da Idade de Bronce, datados entre o III e o II milenio a. de C., con representacións de círculos concéntricos, zoomorfos, armas, cruces ou embarcacións.
Os petróglifos que conforman o museo son: A Laxe Escrita, As Laxiñas, O Afilladuiro, Prousos Magos e Rego Lamoso.
MISTERIO E LENDA NO CAMIÑO
Carnota estreou no 2021 o mural “DugiumArt” no peirao de Portocubelo (Lira) froito dun proxecto do Concello de Carnota enmarcado dentro do programa “O teu Xacobeo” da Xunta de Galicia. Trátase dun mural que abarca arredor de 50 metros de peirao e que foi realizado polo artista carnotán Nando Lestón.
Nel están representados Santiago Apóstolo e a raíña Lupa divisando dende o seu castelo a praia de Carnota ademais dunhas vidreiras de cores que representan as distintas estacións do ano.